Deep Blue Sea 2

Deep Blue Sea 2 er en amerikansk spillefilm regissert av Darin Scott som en selvstendig oppfølger til Deep Blue Sea. Hovedrollene spilles av Danielle Savre, Michael Beach og Rob Mayes. Filmen ble sluppet rett på video 17. april 2018.

I 2008 la Warner Premiere planer om en oppfølger til Renny Harlins Deep Blue Sea, som ville bli regissert av Jack Perez og ha premiere i løpet av 2009. Prosjektet ble imidlertid ikke noe av. I juni 2017 ble det likevel kunngjort at filmingen til oppfølgeren regissert av Darin Scott var begynt i Cape Town i Syd-Afrika. I januar 2018 gav Warner Bros. Home Entertainment ut en filmtrailer for Deep Blue Sea 2.

Handlingsreferat 
Misty Calhoun blir invitert til å besøke et anlegg kalt Akhelios som blir eid av milliardær Carl Durant. Hun og biologi-studentene Leslie og Daniel Kim blir kjørt ut til anlegget av Durants kollega Craig Burns med en motorbåt. Når de kommer til området møter de Durant, og anleggets mannskap, som inkluderer hai-trener Trent Slater, Mike Shutello og Josh Hooper, og data-tekniker Aaron Ellroy. Som en demonstrasjon blir Aaron kastet i vannet av Durant i vannet og lar haiene jage ham: I det siste mulige sekundet bruker han en spesiell enhet for å drive vekk all hai. Durant forteller at han har genetisk endret hjernen til fem haier for å gjøre dem smartere, noe som gjør Misty veldig bekymret.

Gruppen samles deretter i et laboratorium, hvor Durant forklarer at grunnen til at han inviterte henne dit var på grunn av alfa-hai, Bella, som har opptrådt underlig, noe Misty konkluderer med er fordi haien er gravid. Durant blir forvirret av dette, fordi haiens graviditet aldri dukket opp på noen tester de kjørte på henne, og Misty tror at deres genetiske endringer skjulte graviditeten. De forsøker å teste Bella videre.

I mellomtiden skyver en annen hai en motorbåt inn i en elektrisk kontrollboks, forårsaker en eksplosjon, og skaper betydelig skade. Dette stenger også noen systemer i anlegget. Haiene begynner deretter å oversvømme anlegget, og Craig blir drept. Mike forsøker å svømme til overflaten, men en hai slår ham bevisstløs. Josh blir også drept, og Aaron blir dratt under vann av en hai. Misty og de andre kan ikke la disse ustabile haiene komme seg ut på det åpne havet, så de må komme seg vekk fra området, før de kan ødelegge hele anlegget.

Skuespillere 
 Danielle Savre som Dr. Misty Calhoun.
 Rob Mayes som Trent Slater.
 Michael Beach som Carl Durant. En milliardær med tvilsom moral og etikk.
 Nathan Lynn som Aaron Ellroy. En teknologi-ekspert.
 Kim Syster som Leslie Kim. En student i nevrovitenskap.

Referanser

Eksterne lenker
 

Filmer fra 2018
Haifilmer
Filmer lagt til maritimt miljø
Engelskspråklige filmer